
Tunnitasu tariifide kooskõlastamine Narva Jäähalli ruumide kasutusse andmisel (MTÜ HC Meteor, MTÜ Spordiklubi Evail-Athletics ja MTÜ Spordiklubi Jokker)
1. Asjaolud ja menetluse käik
Narva Linnavalitsuse Kultuuriosakonda laekusid taotlused Narva Jäähalli hokiplatsi ja riietusruumi soodustingimustel (50% tavahinnast) kasutusse andmisest MTÜdele HC Meteor, Spordiklubi Evail-Athletics ja Spordiklubi Jokker treeningute korraldamiseks 2021/2022. hooajal. Kasutusse antavate ruumide kasutamise tunnitasu on kehtestatud Narva Linnavalitsuse 04.03.2020. a korraldusega nr 170-k „Narva spordikoolide tasuliste teenuste hinnakiri“ ja moodustab kokku 95,00 eurot. Soodustusega 50% moodustab nimetatud tunnitasu 47,50 eurot.
Narva Paemurru Spordikooli juhtkond andis oma nõusoleku nimetatud tingimustel ruumide kasutusse andmiseks tingimusel, et treeningute ajakava kooskõlastatakse asutuse juhtkonnaga.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 47,50 eurot Narva Jäähalli hokiplatsi ja riietusruumi kasutusse andmisel MTÜdele HC Meteor (registrikood 80565176), Spordiklubi Evail-Athletics (registrikood 80145758) ja Spordiklubi Jokker (registrikood 80562976) treeningute korraldamiseks 2021/2022. hooajal Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Korraldus jõustub seadusega sätestatud korras.
4.2 Korraldust rakendatakse tagasiulatuvalt alates 09.06.2021. a.
4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

